Оуен Шиърс
Пелтек на сипей

Превод от английски: Светослав Митев, 2002

chitanka.info

Езикът ми е този склон.

Кожата на камъка се сменя

и губя власт над нея,

краката ми се щурат с игривото петно,

вода варовита се лее през чиреп.

Но щом съм неподвижен,

от тази недостъпност угнетен,

допирам буза в склона — като дете при мама —

тогава спира.

Камъкът пращи и млъква,

остава си на планината,

и всичко означава.

Докато пак помръдна,

когато се разгърне под ръката ми,

пързаля се под моите нозе,

като припомнени слова,

подобно гласни под езика ми.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.